**Практыкаванне 8**

1. **На Беларусі жыве шмат міфічных істот. На асобным вялікім аркушы намалюй – альбо прадстаў у нейкі іншы спосаб – выцінанка, аплікацыя, скульптура… - тую з іх, якая табе найбольш падабаецца .**

|  |  |
| --- | --- |
|  |  |
| **У Беларусь прыязджае вядомая шведская дзіцячая пісьменніца Юя Вісландэр (Jujja Wieslander), аўтарка казак пра Маму Му і Крумкача. Прэзентацыя новай кніжкі "Мама Му ў басейне" па-беларуску. "Лямцавая батлейка", майстар-клас для дзетак. Чакаем 28 кастрычніка ў 11.30 у Бібліятэцы імя Пушкіна; 29 кастрычніка ў 17.30 у бітлз-клубе "Паддашак" (Віцебск) і 30 кастрычніка ў Галерэі Ў а шостай вечара. Уваход вольны!** |
| *Да наступнай нядзелі зрабіце строй альбо маску любой міфічнай істоты – беларускай! Падрыхтуйцеся расказаць пра гэтую істоту альбо выступіць ад яе імя (вершы, танцы, песні, розныя штукарствы вітаюцца!)* ***ЗАНЯТАК АГУЛЬНЫ, ПАЧАТАК У 11 ГАДЗІН!*** |
| *Працягваем вучыць гімнастыку для вочак. Пад гэты вершык малюем вачыма банцік у адзін, потым у іншы бок.*  | **Павучок цэлы дзень** **сетку новую пляце.** **Столь – парог – акно – сцяна -****ад відна і да відна.****Так ён завіхаецца,** **рупіцца, стараецца,****А пабачыць гаспадыня –****паскідае павуцінне!** |
| Сапраўдны беларус верыць у чароўныя сілы сусвету і ўмее з імі стасавацца.Паспрабуйце прайсці тэст на веданне таямніц і магічных з’яў нашай зямлі.1. прадстаўнікі якіх прафесій мелі магічныя здольнасці?
* каваль, - цясляр, - пчаляр, - млынар, – дудар.
1. У гэты дзень тыдня пачыналі будаваць хату, запрашалі гасцей на вяселле, аб’язджалі коней, выконвалі любоўныя прывароты.
* панядзелак, - аўторак, - серада, - чацвер, - пятніца, - субота, - нядзеля.
1. Гэтую жывёлу не трэба называць, бо ён можа і з’явіцца. Кажуць, Бог стварыў яго, каб сіротам лягчэй жылося, бо з-за гэтай жывёлы сіротам знайшлася праца. Гэтай жывёлай, як і коньмі, апякуецца святы Юры.
* ліса, - воўк, -мядзведзь, - дзік, - расамаха.
1. На гэтым дрэве спачывае Божая Маці, калі сыходзіць на зямлю, таму ссякаць яго неварта. У старым дуплістым дрэве селіцца чорт. А пра нованароджанага кажуць, што яго з гэтага дрэва прынеслі.
* груша, - яблыня, - сліва, - вішня.
1. Гэты нячысцік мае злы характар, помслівы, нападае на чалавека, калі той затрымаецца на ягонай тэрыторыі. Яго не запрашаюць на новае месца пры пераездзе, а калі ён высяляецца са свайго будынка, пабудова згарыць ці разбурыцца.
* лясун, - вадзянік, - дамавік, - балотнік, - лазнік.
 |